
Татарстан Республикасы Премьер-министры Алексей Песошин бүген “Кластерларны үстерү өчен партнерлык” IV халыкара фәнни-гамәли конференциядә катнашты.

Бу чара “Корстон” мәйданчыгында (Казан) уза.

“Кластерларны үстерү өчен партнерлык” халыкара фәнни-гамәли конференция Россиядә кластерлар хезмәттәшлеге буенча махсуслаштырылган чараларның иң зурысы санала. Аны ТР Хөкүмәте ярдәме белән “Кама инновацияле территориаль-җитештерү кластеры” коммерцияле булмаган партнерлык” ассоциациясе, Россиянең Икътисадны үстерү министрлыгы оештыра.

Быел конференциядә 500дән артык кеше катнаша. Программада панель сессияләр һәм “түгәрәк өстәл”ләр планлаштырылган. Конференция гамәли юнәлеш белән аерылып тора.Ул 2018 елның 31октябрьдән 2 ноябрьгә кадәр уздырыла.

Үзенең сәламләү чыгышында Алексей Песошин кластер кооперациясе үсеше мәсьәләләре аерым предприятие һәм тармакларның гына түгел, ә төбәкләр һәм гомумән илнең нык үсеше дәлиле булып тора, дип белдерде.

“Югары җитештерүчәнле инновацион кластерларга мөһим роль бирелә, һәм Татарстанда моңа аерым игътибар ителә, - диде Алексей Песошин. - Кластер юнәлеше - безнең 2030 елга кадәрге озак сроклы үсеш стратегиясенең нигезе ул”.

ТР Премьер-министры хәбәр иткәнчә, соңгы елларда дәүләт һәм кластер оешмалары белән уздырылган уртак эш территорияләрнең комплекслы үсешенә ярдәм итте. “Иннокам” Кама кластеры - ИТ, машина төзелеше , полимерлар өлкәсендәге сәнәгать кластеры - безнең республика үсешенең драйверына әверелде.
Алексей Песошин “Кластерларны үстерү өчен партнерлык” халыкара фәнни-гамәли конференциядә катнашты